
‘మనం’ సినిమా తర్వాత కాబోయే మామా కోడళ్లు నాగార్జున, సమంత కలిసి నటిస్తోన్న చిత్రం ‘రాజుగారి గది 2’. సెప్టెంబర్ 20 అక్కినేని నాగేశ్వరరావు జయంతిని పురస్కరించుకొని ఆ సినిమా ట్రైలర్ను విడుదల చేశారు. ఈ సందర్భంగా తండ్రిని స్మరించుకున్నారు నాగార్జున. ‘‘మా నాన్నగారు మనమధ్య లేరనడం తప్పు. ఆయన మాతోనే ఉన్నారు. ఆయన నివసించిన ఇంటికి వెళ్తే ఆయన చిరునవ్వుతో పలకరించినట్టే ఉంటుంది. మా అందరి పెదాలమీదకు చిరునవ్వు అప్రయత్నంగానే వచ్చేస్తుంది. ఇవాళ మా కుటుంబసభ్యులం అందరం అక్కడే కలిసి టిఫిన్ చేశాం’’ అని చెప్పారు. ‘రన్ రాజా రన్’ ఫేమ్ సీరత్ కపూర్ కూడా చిత్రంలో ఒక కీలక పాత్రలో కనిపిస్తారు. ఓంకార్ దర్శకత్వం వహించగా విజయం సాధించిన సస్పెన్స్ థ్రిల్లర్ ‘రాజుగారి గది’కి ఈ సినిమా సీక్వెల్. తొలి చిత్రంలో లేని పాత్రలు మలి చిత్రంలో కొన్ని వచ్చి చేరాయి. వాటిలో నాగార్జున చేసిన ‘మెంటలిస్ట్’ కేరక్టర్ కూడా ఉంది. తొలి చిత్రంలో దెయ్యంగా పూర్ణ భయపెట్టినట్లే ఈ సినిమాలోనూ ఒక దెయ్యం ఉంది. ఆ పాత్రను సమంత చేస్తున్నట్లు వార్తలు వచ్చాయి. అయితే ‘‘ఇందులో దెయ్యం ఎవరనేది సస్పెన్స్. సమంతానా? సీరత్కపూరా? మరొకరా? అనేది స్ర్కీన్మీద చూడాలి’’ అని సస్పెన్స్ను కొనసాగించారు నాగార్జున. పీవీపీ సినిమా, మ్యాట్నీ ఎంటర్టైన్మెంట్ సంయుక్తంగా నిర్మిస్తోన్న ఈ చిత్రం అక్టోబర్ 12న ప్రేక్షకుల ముందుకు వస్తోంది.

‘manam’ sinima tarvaata kaboye mama kodallu nagarjuna, samanta kalisi natistonna chitram ‘rajugari gadi 2’. september 20 akkineni nageshwararao jayantini puraskarinchukoni aa sinima trailarnu vidudala chesaru. ee sandarbhamgaa tandrini smarinchukunnaaru nagarjuna. ‘‘maa naannagaaru manamadhya leranadam tappu. aayana mathone unnaaru. aayana nivasinchina intiki velte aayana chirunavvutho palakarinchinatte untundi. maa andari pedaalameedaku chirunavvu aprayatnamgaane vachestundi. ivaala maa kutumbasabhyulam andaram akkade kalisi tiffin chesham’’ ani cheppaaru. ‘run raja run’ fame seerat kapur kuudaa chitramlo oka keelaka paatralo kanipistaaru. onkaar darsakatvam vahinchagaa vijayam saadhinchina suspens thriller ‘rajugari gadi’ki ee sinima seakwel. toli chitramlo laeni paatralu mali chitramlo konni vachi cherayi. vaatilo nagarjuna chesina ‘mentalist’ carecter kuudaa undi. toli chitramlo deyyamgaa puurna bhayapettinatle ee cinemaaloonuu oka deyyam undi. aa paatranu samanta chestunnatlu vaartalu vachayi. ayithe ‘‘indulo deyyam evaranedi suspens. samantana? seeratkapura? marokara? anedi srkeenmeeda chudali’’ ani suspensnu konasaaginchaaru nagarjuna. pvp sinima, matni entertinement samyuktamgaa nirmistoonna ee chitram actober 12na prekshakula munduku vastondi.